Diari Oficial de la Generalitat Valenciana


Sumari del DOGV 5365, del 11-10-2006 (2006/11104)

DECRET 151/2006, de 6 de octubre, del Consell, de modificació del Decret 265/2004, de 3 de desembre, del Consell, pel qual es va aprovar el Pla de Recuperació del Samaruc a la Comunitat Valenciana.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/10/06/151/dof/vci/html**

### Dades del document

Número de DOGV
:   5365

Data del DOGV
:   11-10-2006

Secció del DOGV
:   I. DISPOSICIONS GENERALS

Número del document
:   2006/11679


Data del document
:   06-10-2006

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * zona protegida
    * protecció de la fauna
    * legislació
    * espècie protegida
    * fauna

DECRET 151/2006, de 6 de octubre, del Consell, de modificació del Decret 265/2004, de 3 de desembre, del Consell, pel qual es va aprovar el Pla de Recuperació del Samaruc a la Comunitat Valenciana. [2006/11439]  
El 14 de desembre del 2004 va ser publicat el Decret 265/2004, de 3 de desembre, del Consell, pel qual es va aprovar el Pla de Recuperació del Samaruc a la Comunitat Valenciana.  
Es fa necessari modificar el contingut d'aquest, a fi d'adequar-lo a les necessitats de gestió hídrica del Parc Natural de l'Albufera.  
El Catàleg Valencià d'Espècies de Fauna Amenaçades, creat pel Decret 32/2004, de 27 de febrer, del Consell, estableix que l'aprovació d'aquests plans es realitzarà per decret del Consell, que es publicarà en el Diari Oficial de la Generalitat.  
Per tot això, a proposta del conseller de Territori i Habitatge i amb la deliberació prèvia del Consell, en la reunió del dia 6 de octubre de 2006,  
DECRETE  
Article únic  
Es modifiquen els articles 4 i 5.1 en el següent sentit;  
«Article 4. Definició de l'hàbitat  
A l'efecte previst en els articles 26, 31 i 38.7 de la Llei 4/1989, de 27 de març, en l'àmbit dels espais inclosos en l'article anterior, es defineix com a hàbitat del samaruc tots els cursos i masses d'aigua tant corrent com estancada, i els terrenys entollats temporal o permanentment situats fora de sòl urbà, excloent-hi els camps de cultiu. S'inclouen en aquesta definició els llits, fons i marges, quedant delimitats aquests últims per l'existència de vegetació natural palustre o de ribera.  
Article 5. Règim de protecció de l'hàbitat  
5.1. En les àrees de conservació definides en l'article 3.1, s'estableix el règim d'usos següent:  
En els hàbitats del samaruc es prohibeix qualsevol actuació que puga comportar un perjudici a l'espècie i, en particular, les següents:  
. Introducció i reforçament de poblacions i el trasbals de les següents espècies piscícoles: gambúsia, carpa, carpí i carpa americana, com també del cranc americà i de qualsevol altra espècie exòtica de fauna i flora.  
. Aterraments, abocaments de materials sòlids i líquids d'origen urbà o industrial.  
. Utilització de nanses i arts de pesca amb xarxa, a excepció de en aquells espais que disposen de regulació pròpia, i de la pesca de l'angula dins de la zona maritimo-terrestre, conforme al que disposa l'Ordre de 17 de maig de 1990, de la Conselleria d'Agricultura i Pesca, per la qual es regula la pesca de l'angula en l'àmbit territorial de la Comunitat Valenciana.  
. Neteja de fons de les séquies en el període comprés entre 1 de març i 31 de juliol, ambdós mesos inclosos. Si, per motius degudament justificats, resulta impossible ajustar-se a aquest període, caldrà disposar de l'autorització prèvia, condicionada a la no-afecció a l'espècie. Al Parc Natural de l'Albufera, aquesta norma s'aplicarà únicament en aquells terrenys situats a l'oest de la via fèrria Valencia-Gandia, com també als terrenys catalogats en el PRUG de l'Albufera com de regeneració d'hàbitats de la Font de Forner (ullal del Romaní) i del Pla Especial de la Muntanyeta dels Sants.   
. Utilització d'herbicides per a neteja de marges i vegetació aquàtica o de ribera».  
DISPOSICIONS FINALS  
Primera  
Es faculta la Conselleria de Territori i Habitatge per a dictar les disposicions necessàries per al desenvolupament i l'aplicació d'aquest decret.  
Segona  
Aquest decret entrarà en vigor el mateix dia que es publique en el Diari Oficial de la Generalitat.  
Valencia, 6 de octubre de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
ESTEBAN GONZÁLEZ PONS


Còpia Permalink ELI